คลังให้กองทุนอินฟาร์ฯลดหย่อนภาษีเพิ่ม
คลังให้ สศค. และ กรมสรรพากร ให้อินฟาร์สตรักเจอร์ฟันด์ ลดหย่อนหักภาษีได้เพิ่มมากกว่า 5 ปี เพื่อดึงดูดให้มีการจัดตั้งมากขึ้น
31 พ.ค. 2554

คลังให้ สศค. และ กรมสรรพากร ให้อินฟาร์สตรักเจอร์ฟันด์ ลดหย่อนหักภาษีได้เพิ่มมากกว่า 5 ปี เพื่อดึงดูดให้มีการจัดตั้งมากขึ้น
นายอารีพงศ์ ภู่ชอุ่ม ปลัดกระทรวงการคลัง กล่าวว่า ได้ให้ทางสำนัีกงานเศรษฐกิจการคลัง (สศค.) และกรมสรรพากร ไปศึกษาให้การจัดตั้งกองทุนโครงสร้างพื้นฐาน หรือ อินฟาร์สตรักเจอร์ฟันด์ หักลดหย่อนภาษีได้่มากกว่า 5 ปี จากที่อนุญาติืไว้ในปัจจุบัน เพราะจากการเปรียบเทียบกับประเทศอื่น มีการให้สิทธิประโยชน์ทางภาษีจะมากกว่า 5 ปี ที่ไทยให้่อยู่มาก โดยคาดว่าภายในเดือน มิ.ย. นี้ จะสรุปเพื่อประกาศใช้ได้
สำหรับการจัดตั้งอินฟาร์สตรักเจอร์ฟันด์ ขณะนี้่ทางคณะกรรมการกำกับหลักทรัีพย์และตลาดหลักทรัพย์ (ก.ล.ต.) ได้ประกาศหลักเกณฑ์การจัดตั้งออกมาเป็นที่เรียบร้อย แต่ยังติดในเรื่องของสิทธิการลดหย่อนภาษีที่น้อยไป ทำให้ยังไม่มีการดำเนินการจัดตั้งมากนักจนกว่าจะได้สิทธิประโยชน์ทางภาษีมากขึ้น
อย่างไรก็ตาม ในส่วนของสำนักงานคณะกรรมการนโยบายรัฐวิสาหกิจ (สคร.) ได้ผลักดันให้การไฟฟ้าฝ่ายผลิต การประปาปานครหลวง และการทางพิเศษแห่งประเทศไทย ดำเนินการจัดตั้งอินฟาร์สตรักเจอร์ฟันด์ ซึ่งคาดว่าไม่นานก็จะขายหน่วยลงทุนให้กับนักลงทุนที่สนใจได้
นายอารีพงศ์ กล่าวว่า การจัดตั้งอินฟาร์สตรักเจอร์ฟันด์ เป็นการเพิ่มช่องทางลงทุนโครงสร้างพื้นฐานที่สำคัญของประเทศ โดยที่ไม่ต้องเป็นภาระงบประมาณ เป็นส่วนหนึ่งที่สำคัญตามนโยบายการทำงบประมาณสมดุล 5 ปี